turjo4nis/wikipedia-bn-dump-20250701 huggingface dataset:
সাইগন বন্দর

সাইগন বন্দর হল ভিয়েতনামের বৃহত্তম বন্দর। এই বন্দরটি হো চি মিন সিটি এর সাইগন এলাকায় অবস্থিত। এই বন্দরের দ্বারা দেশের বেশির ভাগ ব্যবসা বাণিজ্য হয়। বন্দরটি সাইগন নদীর মহোনায়  দক্ষিণ চীন সাগর এর তীরে অবস্থিত। এই বন্দর দ্বারা দেশের দক্ষিণ অংশের পণ্য দ্রব্য আমদানি-রপ্তানি হয়। এই বন্দরের উপর হো চি মিন সিটি এর অর্থনীতি অনেকাংশে নির্ভরশীল। বন্দরটি দ্বারা দেশের এক তৃতীয়াংশ বাণিজ্য সম্পাদিত হয়। পন্য দ্রব্য আমদানি ও রপ্তানির দিক দিয়ে এই বন্দরটি দেশের মধ্যে বৃহত্তম। এটি বিশ্বের ২৪ তম ব্যস্ত কন্টেইনার বন্দর। ২০১২ সালে বন্দরটি ৩.৫ মিলিয়ন TUES কন্টেনার পরিবহন করেছে। বন্দরটি প্রধানত কন্টেইনার বন্দর হিসাবে কাজ করে। তবে এই বন্দর দিয়ে কার্গো পণ্যও পরিবহন করা হয়।

অবস্থান
সাইগন বন্দরটি দেশের দক্ষিণ অংশে মেকং নদী এর মোহনায় ব-দ্বীপ এলাকায় অবস্থিত।এটি হো চি মিন সিটি এর মধ্যে অবস্থিত।বন্দরটি ১০ ডিগ্রী উত্তর ও ১০৭.০৩ ডিগ্রী দক্ষিণ এ অবস্থিত।বন্দরটি দক্ষিণ চীন সাগর এর তীরে গড়ে উঠেছে।বন্দরটি দেশের রাজধানী শহর হ্যানয় থেকে ১৭২৬ কিলোমিটার দূরে অবস্থিত।এই বন্দর থেকে ডানাং বন্দর বা ডা নাং বন্দর এর দূরত্ব ৯৮০ কিলোমিটার।

ইতিহাস
বন্দরটি প্রধানত গড়ে ওঠে উপনিবেশিক সময়ে।উপনিবেশিক সময়ে বন্দর ও শহরের নাম ছিল সাইগন।কিন্তু দেশ স্বাধীনতার পর শহরটি স্বাধীনতা সংগ্রামি হো চি মিন এর নামে রাখা হয় শহরটির নাম ।কিনওতু বনওদরের নাম শহরের পুরোধো নামেই থেকে যায়।সেই সময় বন্দরটি ইন্দোচিন এর অন্যতম প্রধান বন্দর ছিল।স্বাধীন ভিয়েতনাম গঠনের পর বন্দরটির আধুনিকরন করা হয়।

পোতাশ্রয়
সাইগন বন্দরের পোতাশ্রয়টি দক্ষিণ চীন সাগর এর তীরে হো চি মিন সিটি এর মধ্যে গড়ে উঠেছে।পোতাশ্রয়টি ১০ মিটার এর মত গভীর।ফলে মাজারি মাপের ও বড় মাপের জাহাজ বন্দরে ভিরতে বা নোঙর করতে পারে।পোতাশ্রয়টি সমুদ্র থেকে ভিতরে অবস্থিত ফলে সমুদ্রের ঢেউ থেকে সুরক্ষিত থাকে।

পরিকাঠামো
বন্দরটিতে প্রধানত কন্টেইনার পরিবহনের নমুনায় কাঠামো গড়ে তোলা হয়েছে।এখানে রয়েছে কন্টেইনার টার্মিনাল।এই বন্দরে কন্টেইনার জাহাজ থেকে কন্টেইনার নামানো ও তোলার জন্য সংক্রিয় ব্যবস্থা রয়েছে। বন্দরটি সড়ক ও রেল পথের দ্বারা দেশের বড় শহর গুলির সঙ্গে যুক্ত।এছাড়া বন্দরে কার্গো পণ্য পরিবহনের ব্যবস্থা রয়েছে।

আমদানি রপ্তানি
বন্দরটির দ্বারা দেশের এক তৃতীয়াংশ পণ্য পরিবহন করা হয়।এই বন্দর দ্বারা ২০০৬ সালে ১.৫ মিলিয়ন কন্টেইনার পরিবহন করা হয়েছেল।২০১২ সালে বন্দরটির দ্বারা ৩.৫ মিলিয়ন কন্টেইনার পরিবহন করা হয়।

পশ্চাৎ ভূমি
দেশের দক্ষিণ অংশ এই বন্দরের পশ্চাৎ ভূমির অন্তর্গত।

তথ্যসূত্র

বহিঃসংযোগ

ভিয়েতনামের বন্দর
হো চি মিন সিটির পরিবহন
জ্যোতির্ময়ী গাঙ্গুলী

জ্যোতির্ময়ী গঙ্গোপাধ্যায় (২৫ জানুয়ারি ১৮৮৯ ― ২২ নভেম্বর ১৯৪৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।

জন্ম ও পরিবার
জ্যোতির্ময়ী ১৮৮৯ সালের জানুয়ারি মাসে জন্মগ্রহণ করেন কলকাতায়। তার পিতার নাম দ্বারকানাথ গঙ্গোপাধ্যায়। তিনি ছিলেন শ্রমিকদরদী সমাজসেবক, দেশকর্মী এবং মা কাদম্বিনী গঙ্গোপাধ্যায় ছিলেন বাংলার প্রথম মহিলা স্নাতক, ডাক্তার, সমাজসেবিকা। জ্যোতির্ময়ী দেবী অবিবাহিতা ছিলেন। তার সহোদরের নাম প্রভাতচন্দ্র গঙ্গোপাধ্যায়।

সামাজিক অবদান 
বাঙালি নারী শিক্ষা ক্ষেত্রে জ্যোতির্ময়ী দেবীর অবদান লক্ষণীয়। এম.এ. পাশ করার পর কটকের র‍্যাভেনশ গার্লস কলেজ, বেথুন স্কুল, কলম্বো বুদ্ধিস্ট গার্লস কলেজ, কলিকাতা ব্রাহ্ম স্কুলে অধ্যক্ষা রূপে স্ত্রী শিক্ষা প্রচারে ব্রতী হন। লালা লাজপত রায়ের আমন্ত্রণে যোগ দেন জলন্ধর কন্যা মহাবিদ্যালয়ের অধ্যক্ষা হিসেবে। নারীদের রাজনীতি ও দেশসেবার আদর্শে উদ্বুদ্ধ করতে তিনি নারী স্বেচ্ছাসেবীকা বাহিনী গঠন করেছিলেন। তিনি অবলা বসু প্রতিষ্ঠিত 'বিদ্যাসাগর বানীভবন''' সংগঠনেও সক্রিয়ভাবে যোগদান করেন। নারীমুক্তি, বিধবাবিবাহ এবং মাতৃভাষার মাধ্যমে আধুনিক শিক্ষাদানের অন্যতম সমর্থক ছিলেন তিনি। প্রবাসী, মডার্ন রিভিউ ইত্যাদি পত্রিকায় রাজনৈতিক আদর্শ ও সামাজিক সমস্যা নিয়ে লিখতেন। মেদিনীপুরের অত্যাচারী ম্যাজিস্ট্রেট পেডির তীব্র নিন্দা করে মডার্ণ রিভিউ পত্রিকায় Another Crucifixion নামে জ্বালাময়ী প্রবন্ধ লেখেন। বর্ণভেদ প্রথা ও অস্পৃশ্যতা জাতীয় সামাজিক কুপ্রথার তীব্র সমালোচক ছিলেন তিনি। নারীকল্যাণ সংগঠন হিরণ্ময়ী বিদ্যা শিল্পাশ্রম, পুরী বসন্তকুমারী বিদ্যাশ্রম ইত্যাদির সাথেও যুক্ত ছিলেন। সমাজসেবার অভিপ্রায়ে ১৯২৬ সালে তিনি একটি ছাত্র সংস্থা গঠন করেন।

রাজনৈতিক জীবন 
পিতামাতার স্বদেশপ্রেমে তিনি প্রভাবিত হয়েছিলেন। ১৯২০ সালে কলকাতায় কংগ্রেস অধিবেশনে তিনি নারী-স্বেচ্ছাসেবিকা বাহিনী গঠন করেছিলেন। তখন নারীরা প্রকাশ্যে রাজনীতি যেন করতে পারে সেজন্য তিনি মেয়েদের সাথে আলোচনা করতেন ও দলে যুক্ত করতেন। ১৯৩০ সালে তিনি চাকরি ছেড়ে দিয়ে মুক্তির সংগ্রামে যুক্ত হন। এর জন্য তিনি কাজ গড়ে তুলেছেন শহরে ও গ্রামে। ১৯৩২ সালে আইন অমান্য আন্দোলনে তিনি ঝাঁপিয়ে পড়েন। ঊর্মিলা দেবীর নেতৃতে গঠিত নারী সত্যাগ্রহ সমিতির সভানেত্রী ছিলেন। ১৯৪৫ সালে ২১ নভেম্বর 'আজাদ-হিন্দ ফৌজ' -এর শোভাযাত্রা করেন। ১৯৩০ সালে লবণ আইন অমান্য করে গঠন করেন 'নারী সত্যাগ্রহ'''। তার বিপ্লবী কাজের জন্য দু'বার কারাবরণ করতে হয়েছে। ১৯৩১ সালের ২৬ জানুয়ারি নেতাজী সুভাষচন্দ্র বসুকে চার্লস টেগার্টের আক্রমণ থেকে বাঁচাতে গিয়ে তিনি আহত হন।

মৃত্যু
জ্যোতির্ময়ী গাঙ্গুলী ২১ নভেম্বর ১৯৪৫ সালে আজাদ হিন্দ ফৌজ শোভযাত্রায় পুলিশের আক্রমণে নিহত শহীদ রামেশ্বর বন্দ্যোপাধ্যায়ের মরদেহ নিয়ে শ্মশানের দিকে শোভাযাত্রা করে অগ্রসর হচ্ছিলেন তখন মিলিটারি ট্রাক এসে পেছনে ধাক্কা দেয়। তিনি প্রথমে আহত হন এবং তার কয়েক ঘণ্টা পরেই তিনি মৃত্যুবরণ করেন।

তথ্যসূত্র 

১৮৮৯-এ জন্ম
১৯৪৫-এ মৃত্যু
পশ্চিমবঙ্গের বিপ্লবী
পশ্চিমবঙ্গের ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় নারী স্বাধীনতা কর্মী
নারী বিপ্লবী
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
কলকাতার পণ্ডিত
কলকাতা বিশ্ববিদ্যালয়ের প্রাক্তন শিক্ষার্থী
বাঙালি ভারতীয় স্বাধীনতা সংগ্রামী
কলকাতার রাজনীতিবিদ
পশ্চিমবঙ্গের রাজনীতিতে নারী
২০শ শতাব্দীর ভারতীয় নারী রাজনীতিবিদ
২০শ শতাব্দীর ভারতীয় রাজনীতিবিদ
১৯শ শতাব্দীর ভারতীয় নারী
১৯শ শতাব্দীর ভারতীয় ব্যক্তি
পশ্চিমবঙ্গের নারী বিজ্ঞানী
২০শ শতাব্দীর ভারতীয় নারী বিজ্ঞানী
পশ্চিমবঙ্গের নারী শিক্ষাবিদ
২০শ শতাব্দীর নারী শিক্ষাবিদ
চায়না পেট্রোকেমিক্যাল কর্পোরেশন

চায়না পেট্রোকেমিক্যাল কর্পোরেশন () অথবা সিনোপ্যাক গ্রুপ হচ্ছে এশিয়ার সর্ববৃহৎতেল পরিশোধন ও পেট্রোকেমিক্যাল কোম্পানি, এটি পরিচালিত হয় চীনের সরকার দ্বারা এসএএসএসির মাধ্যমে। এটির সদর দপ্তর বেইজিং শহরে অবস্থিত। ২০০৭-এ সেরা পাঁচশোটি কোম্পানির মধ্যে এটি প্রথম হয় এর বার্ষিক ১ ট্রিলিয়ন চীনা ইয়েন আয়ের মাধ্যমে।

আয়ের দিক থেকে এটি বিশ্বের দ্বিতীয় বৃহত্তম কোম্পানি।

তথ্যসূত্র

বহিঃসংযোগ
চায়না পেট্রোকেমিক্যাল কর্পোরেশন

সিনোপ্যাক
হোল্ডিং কোম্পানিসমূহ
চীনের রাসায়নিক কোম্পানিসমূহ
চীনের তেল কোম্পানিসমূহ
চীনের সরকারী-মালিকানাধীন কোম্পানিসমূহ
জাতীয় তেল এবং গ্যাস কোম্পানিসমূহ
পেট্রোকেমিক্যাল কোম্পানিসমূহ
১৯৯৮-এ প্রতিষ্ঠিত জ্বালানি কোম্পানিসমূহ
১৯৯৮-এ প্রতিষ্ঠিত অ-নবায়নযোগ্য সম্পদ কোম্পানিসমূহ
১৯৯৮-এ প্রতিষ্ঠিত চীনা কোম্পানিসমূহ
ডংসেং জেলা, বেইজিং
বেইজিং-এ ভিত্তিক কোম্পানিসমূহ
চীনের সরকারি মালিকানাধীন কোম্পানি
জাতীয় তেল ও গ্যাস কোম্পানি
কাপুর পরিবার

কাপুর পরিবার একটি বিশিষ্ট ভারতীয় পরিবার; যারা দীর্ঘ সময় ধরে ভারতীয় চলচ্চিত্রের ইতিহাসে অভিনয়, প্রযোজনা এবং পরিচালনা করে আসছেন।

পটভূমি 
কাপুর পরিবার মূলতঃ ভারতীয় পাঞ্জাবি হিন্দু বংশোদ্ভুত একটি পরিবার। পৃথ্বীরাজ কাপুর কর্তৃক পরিবারটি প্রথম চলচ্চিত্রে পেশাদার হিসেবে গঠন করেছিলেন। তিনি ১৯০৮ সালে ব্রিটিশ ভারতের পাঞ্জাব প্রদেশের সামুন্দরিতে জন্মগ্রহণ করেন। তার পিতা বশেশ্বরনাথ কাপুর পেশোয়ার শহরে ভারতীয় ইম্পেরিয়াল পুলিশ অফিসার হিসেবে দায়িত্ব পালন করেছেন। পৃথ্বীরাজের প্রধান চরিত্রে ১৯২৯ খ্রিষ্টাব্দে সিনেমা গার্ল চলচ্চিত্রে প্রথম অভিনয় করেন।

কাপুর পরিবারের উল্লেখযোগ্য সদস্যগণ

প্রথম প্রজন্ম 
 পৃথ্বীরাজ কাপুর – পরিবারের প্রথম সদস্য হিসেবে হিন্দি চলচ্চিত্র শিল্পে প্রবেশ করেন, সাধারণত "বলিউড" নামে পরিচিত।
 ত্রিলোক কাপুর – বশেশ্বরনাথ কাপুরের দ্বিতীয় পুত্র সন্তান

দ্বিতীয় প্রজন্ম 
 রাজ কাপুর – পৃথ্বীরাজের জ্যেষ্ঠ পুত্র; তিনি কৃষ্ণ মালহোত্রা বিয়ে, অভিনেতা প্রেম নাথের বোন।
 শাম্মী কাপুর – পৃথ্বীরাজের দ্বিতীয় পুত্র; বিবাহ করেন গীতা বালি (প্রথম স্ত্রী) এবং নাইলা দেবী (দ্বিতীয় স্ত্রী)।
 শশী কাপুর – পৃথ্বীরাজ এর কনিষ্ঠ পুত্র; তিনি জেনিফার কেন্ডালকে বিয়ে করেন।

তৃতীয় প্রজন্ম 
 রণধীর কাপুর – রাজ কাপুরের জ্যেষ্ঠ পুত্র; যিনি ববিতাকে বিয়ে করেন।
 রিতু নন্দ নী কাপুর – রাজ কাপুরের জ্যেষ্ঠ কন্যা; নন্দ রাজনকে বিয়ে করেন।
 রিমা কাপুর জৈন – রাজ কাপুরের দ্বিতীয় কন্যা; মনোজ জৈনকে বিয়ে করেন।
 ঋষি কাপুর – রাজ কাপুরের দ্বিতীয় পুত্র; নিতু সিং কাপুরকে বিয়ে করেন।
 রাজীব কাপুর – রাজ কাপুরের কনিষ্ঠ ছেলে।
 আদিত্য রাজ কাপুর – শাম্মী কাপুর এবং গীতা বালির ছেলে।
 করণ কাপুর –শশী কাপুর ও জেনিফার কেন্দালের জ্যেষ্ঠ পুত্র।
 কুনাল কাপুর – শশী কাপুর ও জেনিফার কেন্দালের কনিষ্ঠ ছেলে।
 সানজানা কাপুর – শশী কাপুর ও জেনিফার কেন্দালের কন্যা; বলমিক থাপাকে বিয়ে করেন।

চতুর্থ প্রজন্ম 
 কারিশমা কাপুর —রন্ধির কাপুর ও ববিতা জ্যেষ্ঠ কন্যা; সঞ্জয় কাপুরে বিয়ে করেন, যিনি একজন অভিনেতা ও ব্যবসায়ী।
 কারিনা কাপুর — রন্ধির কাপুর ও ববিতা কনিষ্ঠ কন্যা; অভিনেতা সাইফ আলী খান এর সাথে বিবাহ বন্ধনে আবদ্ধ হন।
 রিধিমা কাপুর সাহানি- ঋষি কাপুর ও নিতু সিং কাপুরের কন্যা।
 রণবীর কাপুর — ঋষি কাপুর ও নিতু সিং কাপুর পুত্র।
 নিখিল নন্দা — রিতু নন্দ ও রাজন নন্দ পুত্র; শ্বেতা বচ্চন কে বিয়ে করেন, অভিনেতা অমিতাভ বচ্চন এবং জয়া বচ্চন এর কন্যা।
 আরমান জৈন — রিমা জৈন ও মনোজ জৈন এর বড় ছেলে, লেকার হাম দিওয়ানা দিল চলচ্চিত্রের মাধ্যমে আত্মপ্রকাশ।
 শিবানি কাপুর - কারিশমা এবং কারিনা কাপুরের চাচাত বোন।

কাপুর পরিবারের পর্যায়ক্রমিক ছবি

তথ্যসূত্র 

 

 
বলিউড চলচ্চিত্র গোষ্ঠী
ভারতীয় পরিবার
হিন্দু পরিবার
পাঞ্জাবি ব্যক্তি
পাঞ্জাবি হিন্দু
কলিন ডি গ্র্যান্ডহোম

কলিন ডি গ্র্যান্ডহোম (; জন্ম: ২২ জুলাই, ১৯৮৬) জিম্বাবুয়ের হারারে এলাকায় জন্মগ্রহণকারী বিশিষ্ট নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য তিনি। অকল্যান্ড এইসের প্রতিনিধিত্ব করছেন। এছাড়াও ঘরোয়া রাজ্য চ্যাম্পিয়নশীপের প্রথম-শ্রেণীর ক্রিকেটে মনিকাল্যান্ড, মিডল্যান্ডস, নাগেনাহিরা নাগাসের পক্ষে খেলেছেন। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি ডানহাতে ফাস্ট মিডিয়াম বোলিং করে থাকেন তিনি।

প্রারম্ভিক জীবন 
২০০৪ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে জিম্বাবুয়ের পক্ষে অংশ নেন। ২০০৬ সালে জিম্বাবুয়ে থেকে অভিবাসিত হয়ে নিউজিল্যান্ডে চলে যান ও অকল্যান্ড দলের সদস্য মনোনীত হন। তার বাবা লরেন্স জিম্বাবুয়ের টেস্ট মর্যাদা প্রাপ্তির পূর্বে জিম্বাবুয়ের প্রতিনিধিত্ব করেছেন।

আন্তর্জাতিক ক্রিকেট 
১১ ফেব্রুয়ারি, ২০১২ তারিখে আন্তর্জাতিক ক্রিকেটে অভিষেক ঘটে তার। নিজ জন্মভূমি জিম্বাবুয়ের বিপক্ষে টুয়েন্টি২০ আন্তর্জাতিক খেলার জন্য নিউজিল্যান্ডের সদস্যরূপে খেলেন। একই বছরের মার্চে দক্ষিণ আফ্রিকার বিপক্ষে অভিষেক ওডিআইয়ে আলবি মরকেলের রান-আউটের শিকারে পরিণত হবার পূর্বে ৩৬ বলে ৩৬ রান সংগ্রহ করেন তিনি। নভেম্বর, ২০১৬ সালে সফরকারী পাকিস্তানের বিপক্ষে টেস্ট সিরিজ খেলার জন্য নিউজিল্যান্ড দলের সদস্য করা হয়। ১৭ নভেম্বর ক্রাইস্টচার্চে সিরিজের প্রথম টেস্টে তার অভিষেক হয়। আজহার আলীকে আউটের মাধ্যমে নিজস্ব প্রথম টেস্ট উইকেট তুলে নেন। এছাড়াও প্রথম ইনিংসে পাঁচ উইকেট লাভের কৃতিত্বের অধিকার হন তিনি। খেলায় তার দল ৮ উইকেটে জয় পায় ও তিনি ম্যান অব দ্য ম্যাচের পুরস্কার লাভ করেন।

তথ্যসূত্র

আরও দেখুন 
 ফেন ক্রেসওয়েল
 নিউজিল্যান্ড জাতীয় ক্রিকেট দল
 টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা

বহিঃসংযোগ 
 
 
 

১৯৮৬-এ জন্ম
অকল্যান্ডের ক্রিকেটার
জীবিত ব্যক্তি
টেস্ট ক্রিকেট অভিষেকে ৫ উইকেট লাভকারী ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নিউজিল্যান্ডের একদিনের আন্তর্জাতিক ক্রিকেটার
নিউজিল্যান্ডের টুয়েন্টি২০ আন্তর্জাতিক ক্রিকেটার
নিউজিল্যান্ডে অভিবাসনকারী জিম্বাবুইয়ান
নাগেনাহিরা নাগাসের ক্রিকেটার
মনিকাল্যান্ডের ক্রিকেটার
মিডল্যান্ডসের ক্রিকেটার
শ্বেতাঙ্গ জিম্বাবুইয়ান ক্রীড়াব্যক্তিত্ব
হারারে থেকে আগত ক্রিকেটার
২০১৯ ক্রিকেট বিশ্বকাপের ক্রিকেটার
জ্যামাইকা তালাওয়াসের ক্রিকেটার
সেন্ট লুসিয়া কিংসের ক্রিকেটার
হ্যাম্পশায়ারের ক্রিকেটার
কলকাতা নাইট রাইডার্সের ক্রিকেটার
নর্দার্ন ডিস্ট্রিক্টসের ক্রিকেটার
নর্থ আইল্যান্ডের ক্রিকেটার
রয়্যাল চ্যালেঞ্জার্স ব্যাঙ্গালোরের ক্রিকেটার
ওয়ারউইকশায়ারের ক্রিকেটার
জিম্বাবুয়ীয় ক্রিকেটার
জিম্বাবুয়ের শ্বেতাঙ্গ ব্যক্তি
নিউজিল্যান্ডের নাগরিকীকৃত নাগরিক
হাইফোং

হাইফোং হল ভিয়েতনাম এর তৃতীয় বৃহত্তম শহর। শহরটির জনসংখ্যা ২ মিলিয়নেরও বেশি। এর থেকে বড় শহর দুটি হল রাজধানী হ্যানয় ও অর্থনৈতিক রাজধানী হো চি মিন সিটি। এই শহরটি দেশের উত্তর অংশে অবস্থিত। এই শহরেই বিখ্যাত হাইফোং বন্দর অবস্থিত। এই বন্দরটি  ভিয়েতনামের মধ্যে দ্বিতীয় বৃহত্তম। এই শহর থেকে হ্যানয় কাছেই অবস্থিত। দেশের মধ্য ভাগের শহর ও বন্দর  ৮৭০ কিলোমিটার দূরে ও হো চি মিন সিটি ১৯০০ কিলোমিটার দূরে অবস্থিত।

অবস্থান
শহরটি দেশর উত্তর অংশে সমুদ্রের তীরে অবস্থিত। এটি সমুদ্র সমতল থেকে সামান্য উচ্চতায় অবস্থিত। এটি ২২.০০ ডিগ্রী উত্তর ও ১০৭ ডিগ্রী পূর্ব এর মধ্যে অবস্থিত। এই শহর হ্যানয় থেকে ২০০ কিলোমিটার দূরে অবস্থিত।

ভূ প্রকৃতি
শহরটি সমুদ্র উপকূল একলাকায় অবস্থিত। এই শহরটির মোট আয়তন ১৫২৭ বর্গ কিলোমিটার। শহরটি এর মধ্যে কাম নদী প্রবাহীত হয়েছে।

ইতিহাস
এই শহর এক সময় ফান্স ইন্দোচিন এর অন্তর্গত ছিল। সেই সময় থেকেই শহরটি একটি অর্থনৈতিক ও শিল্পনগরী হিসাবে পরিচিত। শহরটি হাইফোং বন্দর কে কেন্দ্র করে বেড়ে উঠেছে। ১৯০২ সালে এই শহরে প্রথম রেলপথ স্থাপিত হয়।

জনসংখ্যা
শহরটিতে মোট জনংখ্যা হল ২০,০৩,৫০০ জন। এই জনসংখ্যার হিসাবে শহরটি দেশের তৃতীয় বৃহত্তম মহানগর। এই শহরে মোট জনসংখ্যার ৪৯ শতাংশ নারী ও ৫১ শতাংশ পুরুষ।

যোগাযোগ ব্যবস্থা
শহরটি সড়ক পথ ও রেলপথ দ্বারা দেশের বিভিন্ন শহরের সঙ্গে যুক্ত রয়েছে। এই শহরে জাতীয় পথ ৫ বা ন্যাশনাল রুট ৫ ও জাতীয় পথ ১০ বা ন্যাশনাল রুট ১০ দ্বারা দেশের বাকি অংশের সঙ্গে যুক্ত রয়েছে।

এই শহরের প্রধান রেল স্টেশন হল হাইফোং রেলওয়ে স্টেশন বা হাইফোং স্টেশন। এটি কুনমিং হাইফোং রেলপথ বা ইউনান হাইফোং রেলপথের প্রান্তিক স্টেশন। এছাড়াও রেলপথে শহরটি দেশের প্রধান শহর হ্যানয় ও হোচিমিন সিটি এর সঙ্গে যুক্ত।

এই শহরে একটি আন্তর্জাতিক বিমানবন্দর রয়েছে। এই বিমানবন্দর দ্বারা শহরটির বিমান যোগাযোগ সম্পর্ন হয়। এই শহর থেকে বিমান যোগে দেশের বেশির ভাগ বড় শহরে যাওয়া যায়।

এই শহরের জলপথে পরিবহন সম্পর্ন হয় হাইফোং বন্দর এর দ্বারা। এই বন্দরের দ্বারা বিভিন্ন দেশের বন্দরের পণ্য দ্রব্য রপ্তানি করা হয় এবং বিদেশ থেকে এই বন্দরের দ্বারা পণ্য-দ্রব্য আমদানি করা হয়।

অর্থনীতি
দেশের অর্থনীতিতে এই শহর গুরুত্বপূর্ণ অবদান রাখে। এই শহরেই রয়েছে দেশের দ্বিতীয় বৃহত্তম বন্দর। এই শহরে বহুসংখ্যক কলকারখানা গড়ে উঠেছে। এখানে খাদ্য প্রক্রিয়াকরণ, হালকা ও ভারী দুই ধরনের শিল্প গড়ে উঠেছে।

তথ্যসূত্র

বহিঃসংযোগ

ভিয়েতনামের শহর
অ্যাসগার্ডিয়া

অ্যাসগার্ডিয়া একটি প্রস্তাবিত জাতিসত্ত্বা যার অবস্থান হবে মহাশূন্যে। এটি ভিয়েনায় অবস্থিত অ্যারোস্পেস ইন্টারন্যাশনাল রিসার্চ সেন্টার-এর একটি উদ্যোগ।

অ্যাসগার্ডিয়ার ঘোষণা দেয়া হয় ১২ অক্টবর, ২০১৬ তে। এর স্বপ্নদ্রষ্টা ইগর আশুরবেলি একজন খ্যাতনামা বিজ্ঞানী, অ্যারোস্পেস ইন্টারন্যাশনাল রিসার্চ সেন্টারের প্রতিষ্ঠাতা এবং ইউনেস্কো-এর মহাকাশ বিজ্ঞান কমিটির সভাপতি।

অ্যাসগার্ডিয়ার উদ্যোক্তারা বর্তমানে জাতিসংঘের কাছ থেকে রাষ্ট্র হিসেবে স্বীকৃতি পাওয়ার লক্ষ্যে কাজ করছে এবং ওয়েব সাইটের মাধ্যমে নাগরিকত্বের নিবন্ধের জন্য আগ্রহীদের অনুরোধ করেছে। বর্তমানে ওয়েবসাইটে অ্যাসগার্ডিয়ার জাতীয় পতাকা,প্রতীক ও জাতীয় সংগীতের জন্য প্রতিযোগিতা চালু আছে। ৮ নভেম্বর, ২০১৬ থেকে পতাকার নকশার জন্য ভোটগ্রহণ শুরু হয়েছে সেই সাথে নতুন নকশা গ্রহণের কার্যক্রমও চালু আছে।

তথ্যসূত্র 

মহাকাশ
২০১৬-এ প্রতিষ্ঠিত সংগঠন
শলুয়া ডিগ্রি কলেজ

শলুয়া ডিগ্রি কলেজ বাংলাদেশের রাজশাহী জেলার চারঘাট উপজেলায় অবস্থিত একটি শিক্ষাপ্রতিষ্ঠান।

ইতিহাস 
কলেজটি গণপ্রজাতন্ত্রী বাংলাদেশ সরকারের উপ-সচিব মোঃ মাহবুব আলম এর উদ্যোগে শাহ মোঃ শামসুজ্জোহ-র সভাপতিত্বে সাংগঠনিক সভার সিদ্ধান্ত মতে প্রতিষ্ঠাতা সভাপতি শলুয়া ইউনিয়ন পরিষদের চেয়ারম্যান মোঃ আবু সাঈদ চাঁদ বর্তমানে উপজেলা চেয়ারম্যান, চারঘাট উপজেলা পরিষদ, রাজশাহী এবং অত্র এলাকার গণ্যমান্য ব্যক্তিবর্গসহ সকল শ্রেণীর জনসাধারণের সার্বিক সহযোগিতায় প্রতিষ্ঠিত হয়। পরবর্তীতে ডাঃ মোঃ আলাউদ্দিন-সভাপতি গভর্নিং বডি শলুয়া কলেজ ও তৎকালীন সরকারের মাননীয় প্রতিমন্ত্রী-পানি সম্পদ মন্ত্রণালয় এর সহায়তায় কলেজটি ১৯৯৮ সালের শুরুতেই এম.পি.ও ভুক্ত ও একই বছরে স্নাতক (পাস) পর্যায়ে উন্নীত ও এম.পি.ও লাভ করে।

অবস্থান 
কলেজটি মফস্বল এলাকায় প্রতিষ্ঠিত। একটি লেক ও শলুয়া ইউনিয়ন পরিষদের পাশে দৌলতপুর মৌজায় শলুয়ার প্রাণকেন্দ্রে অবস্থিত যা রাজশাহী জেলার চারঘাট থানাধীন।

অবকাঠামো 
কলেজটির মোট ২টি ভবন রয়েছে। যার একটি দোতলা এবং আরেকটি ১ তলা বিশিষ্ট। ২ তলা বিশিষ্ট ভবনটি প্রশাসনিক ভবন এবং শ্রেণীকক্ষ হিসিবে ব্যবহৃত হয়। কলেজের সামনে একটি লেক আছে।

কোর্সসমূহ
এখানে উচ্চ মাধ্যমিক, ডিগ্রি পাশ এবং স্নাতক পড়াশোনার ব্যবস্থা আছে।

আরও দেখুন 
 রাজশাহী বিশ্ববিদ্যালয়
 রাজশাহী কলেজ
 পুঠিয়া রাজবাড়ী

তথ্যসূত্র 

রাজশাহী জেলার মহাবিদ্যালয়
১৯৯৮-এ প্রতিষ্ঠিত শিক্ষাপ্রতিষ্ঠান
ধিবেহী ভাষা

ধিবেহী ভাষা (, উচ্চারণ: ধিৱেহী) বা দিবেহী ভাষা হলো একটি ইন্দো-ইউরোপীয় ভাষাপরিবারের ইন্দো-আর্য শাখার একটি ভাষা যা মালদ্বীপের রাষ্ট্রভাষা। বর্তমানে বিশ্বে এ ভাষার ব্যবহারকারীর সংখ্যা প্রায় চার লক্ষ্যের কাছাকাছি, যার অধিকাংশই মালদ্বীপের মানুষ।

বিস্তার 
সাধারণত মালদ্বীপে ধিবেহী ভাষায় কথাবলা মানুষের সংখ্যা আনুমানিক সাড়ে তিন লক্ষ এর চেয়েও বেশি। ধিবেহী ভাষায় মালদ্বীপের প্রায় সকল মানুষ কথাবার্তা করে এবং এটিই হলো মালদ্বীপের একমাত্র জাতীয় ভাষা। মালদ্বীপ ছাড়াও আরও কিছু স্থানে এ ভাষা ব্যবহার করা হয়ে থাকে, তার মধ্যে ভারতের লক্ষদ্বীপ এলাকার মিনিকয় দ্বীপ অন্যতম। আনুমানিক এ এলাকায় ধিবেহী ভাষায় কথা বলা মানুষের সংখ্যা প্রায় দশ হাজারের মতো।

ইতিহাস

লিখন পদ্ধতি

তথ্যসূত্র

বহিঃসংযোগ 

 
 Dhivehi Academy
 Mahal Unit Press Minicoy
 Unicode standard for Middle Eastern scripts

 
ইন্দো-আর্য ভাষাসমূহ
মালদ্বীপের ভাষা
ভারতের ভাষা
ধিবেহী
চায়না ন্যাশনাল অফশোর অয়েল কর্পোরেশন

চায়না ন্যাশনাল অফশোর অয়েল কর্পোরেশন, অথবা CNOOC গ্রুপ (চাইনিজ: 中国海洋石油总公司 Pinyin: Zhōngguó Háiyáng Shíyóu Zǒnggōngsī), হচ্ছে চীনের একটি প্রধান জাতীয় তেল কোম্পানি। এটি গণপ্রজাতন্ত্রী চীনের তৃতীয় বৃহত্তম জাতীয় তেল কোম্পানি।

এটি গণপ্রজাতন্ত্রী চীনের একটি রাষ্ট্রমালিকানাধীন কোম্পানি। সরকারকর্তৃক এটি নিয়ন্ত্রিত হয়। ১৯৮২ সালে এটি প্রতিষ্ঠা করা হয়।এর সদর দপ্তর বেইজিংয়ে অবস্থিত।

তথ্যসূত্র

বহিঃসংযোগ

 Official Website .com.cn
 Official Website .com
 chinadialogue article on CNOOC and oil in Nigeria
 Doing Business with CNOOC and its Predecessors: An Account from the early 1980s
 News articles on CNOOC (via China Digital Times)

হোল্ডিং কোম্পানিসমূহ
চীনের রাসায়নিক কোম্পানিসমূহ
চীনের তেল কোম্পানিসমূহ
চীনের সরকারী-মালিকানাধীন কোম্পানিসমূহ
জাতীয় তেল এবং গ্যাস কোম্পানিসমূহ
পেট্রোকেমিক্যাল কোম্পানিসমূহ
১৯৮২-এ প্রতিষ্ঠিত জ্বালানি কোম্পানিসমূহ
১৯৮২-এ প্রতিষ্ঠিত অ-নবায়নযোগ্য সম্পদ কোম্পানিসমূহ
১৯৮২-এ প্রতিষ্ঠিত চীনা কোম্পানিসমূহ
ডংসেং জেলা, বেইজিং
বেইজিং-এ ভিত্তিক কোম্পানিসমূহ
চীনের সরকারি মালিকানাধীন কোম্পানি
জাতীয় তেল ও গ্যাস কোম্পানি
বেইজিং ভিত্তিক কোম্পানি
সবিতা কুমারী

সবিতা কুমারী হচ্ছেন ভারতের পশ্চিমবঙ্গের ভারতের কমিউনিস্ট পার্টি (মাওবাদী)-এর একজন গেরিলা স্কোয়াড কমান্ডার।

প্রথম জীবন 
পশ্চিমবঙ্গের গোয়েন্দা ব্যুরোর তথ্য অনুসারে তিনি ঝাড়খণ্ডের ডালটনগঞ্জের পারিবা গ্রামে জন্মগ্রহণ করেন। তিনি ঝাড়খণ্ডের ডালটনগঞ্জ কলেজ থেকে স্নাতক পাশ করেছেন। একটি প্রতিবেদনে তাকে অন্ধ্রপ্রদেশের মাওবাদী হিসেবে উল্লেখ করা হয়েছে।

রাজনৈতিক জীবন
সবিতা কুমারী ২০০০ সালে মাওবাদে যোগদান করেন। পূর্বে তার বিরুদ্ধে মাওবাদী গেরিলা দলে ভারপ্রাপ্ত থাকার অভিযোগ আনা হয় এবং তিনি ছত্তিসগড়ে সবচেয়ে তালিকাভুক্ত অপরাধী। তার বিরুদ্ধে অনেক মামলা দেয়া হয়েছে, সেগুলোর মধ্যে আছে পুলিস হত্যাসহ পুলিস জেলখানা থেকে মাওবাদীদের পলায়নে সহায়তা করার বিষয়। ২০০৫ সালের নভেম্বরে জানা যায়, সবিতার নেতৃত্ব একটি স্কোয়াড জেহানাবাদ জেলে ভেঙে প্রায় ১০০জন মাওবাদী দলের নেতা ও সমর্থককে মুক্ত করছে।

তথ্যসূত্র

ভারতীয় সাম্যবাদী
জীবিত ব্যক্তি
সম্বলপুর জেলার ব্যক্তিত্ব
ভারতীয় গেরিলা
ভারতের কমিউনিস্ট পার্টির (মাওবাদী) রাজনীতিবিদ
মাওবাদী
সংশোধনবাদ বিরোধী
আরাকান

আরাকান ( বা ) মিয়ানমারের (পূর্বে বার্মা) রাখাইন রাজ্যের ঐতিহাসিক ভৌগোলিক নাম। বর্মী সামরিক জান্তা ১৯৮৯ সালে এর নাম পরিবর্তন না করা পর্যন্ত এই অঞ্চলটিকে কয়েক শতাব্দী ধরে আরাকান বলা হত। এই অঞ্চলের মানুষ আরাকানি নামে পরিচিত ছিল।

আরাকানের স্থাপিত প্রথমদিককার রাজ্যগুলোর ইতিহাস চতুর্থ শতাব্দী থেকে শুরু। আরাকান ছিল দক্ষিণ-পূর্ব এশিয়ার প্রথম ভারতীয়কৃত রাজ্যগুলোর মধ্যে অন্যতম। এটি বুদ্ধের পবিত্র মহামুণি ভাস্কর্যের ঠিকানা ছিল যা পরে ১৮শ শতাব্দীতে বর্মী বিজয়ীদের দ্বারা মান্দালয়ে স্থানান্তরিত হয়। ১৪২৮ থেকে ১৭৮৪ সাল পর্যন্ত ৩৫৬ বছর ধরে আরাকান ম্রাউক উ শহর থেকে ম্রাউক উ রাজ্য দ্বারা শাসিত হয়। রাজ্যটি বাঙ্গালা সালতানাতের একটি আশ্রিত রাজ্য হিসেবে প্রতিষ্ঠিত হয়েছিল। এটি পরবর্তীতে নিজস্ব স্বাধীনতা নিশ্চিত করে এবং এর রাজাদের জন্য মুসলিম উপাধি সহ বাঙ্গালা সালতানাতের রীতিনীতি গ্রহণ করে। আরাকান একটি জাতিগত ও ধর্মীয়ভাবে বৈচিত্র্যময় জনসংখ্যার আবাসস্থল হয়ে ওঠে যেখানে বৌদ্ধরা সংখ্যাগরিষ্ঠ ও মুসলমানরা দ্বিতীয় বৃহত্তম সম্প্রদায় তৈরি করে। এটি হিন্দু ও খ্রিস্টানদেরও বাসস্থান ছিল। পর্তুগিজরা এই অঞ্চলে সক্রিয় ছিল।

আরাকান বিভাগ ছিল ব্রিটিশ ভারতের একটি অংশ এবং পরে ব্রিটিশ বার্মার অধীনে পড়ে। ১৯ম থেকে ২০ শতাব্দীর প্রথম দিকে আরাকান ছিল বিশ্বের একটি প্রধান চাল রপ্তানিকারক। দ্বিতীয় বিশ্বযুদ্ধের সময় বার্মা অভিযানের অংশ হিসেবে মিত্র বাহিনীর দ্বারা জাপানিদের বিরুদ্ধে বেশ কয়েকটি আরাকান অভিযান পরিচালিত হয়। ১৯৪৮ সালে বার্মা স্বাধীন হওয়ার পর আরাকানে স্বায়ত্তশাসনের আন্দোলন ঘটে। ১৯৬২ সালের বর্মী অভ্যুত্থানের পর দেশে মানবাধিকারের অবনতি ঘটে। ১৯৭৪ সালে একটি বৈষম্যমূলক নাগরিকত্ব আইন প্রণীত হয়। ১৯৮২ সালে বেশিরভাগ আরাকানি মুসলমানদের নাগরিকত্ব কেড়ে নেওয়া হয়। বার্মার সামরিক শাসকদের দ্বারা নাগরিকত্বের একটি পৃথক ব্যবস্থা চালু করা হয়। আরাকানি বৌদ্ধ ও মুসলমান উভয়ই ক্রমবর্ধমান জাতীয়তাবাদের অভিজ্ঞতা লাভ করে যাদের মধ্যে স্বাধিকারের আশা ছিল। ১৯৭৪ সালে বার্মার বিতর্কিত নাগরিকত্ব আইনের পর, বৌদ্ধরা রাখাইন ও মুসলমানরা রোহিঙ্গা নামে পরিচিতি লাভ করে। এই অঞ্চলটি ২০১৬ ও ২০১৭ সালে রোহিঙ্গা গণহত্যার স্থান ছিল।

আরও দেখুন 
 আরাকানের সামরিক ইতিহাস
 দক্ষিণ-পূর্ব এশিয়ার ইতিহাস

তথ্যসূত্র

উৎস

বহিঃসংযোগ 
 

মিয়ানমারের অঞ্চল
রাখাইনের ইতিহাস
মোহন বৈদ্য

মোহন বৈদ্য () হচ্ছেন নেপালের বিপ্লবী মাওবাদী। তিনি নেপাল কমিউনিস্ট পার্টি (ক্রান্তিকারি মাওবাদী)র সভাপতি। এই কমিউনিস্ট পার্টিটি ২০১২ সালে নেপাল কমিউনিস্ট পার্টি (মাওবাদী-কেন্দ্র) থেকে বিচ্ছিন্ন হয়ে গঠিত হয়।

বৈদ্য ১৯৮৫ সালে যখন নেকপা মশাল গঠিত হয় তখনই নেতা হয়ে ওঠেন।

১৯৮৬ সালে, মোহন বৈদ্য নেকরা (মশাল) এর সাধারণ সম্পাদক হিসেবে দায়িত্ব পালন করছিলেন যখন তিনি রাজা বীরেন্দ্রের বিরুদ্ধে সশস্ত্র বিদ্রোহের ডাক দেন। এই প্রচেষ্টাগুলি শেষ পর্যন্ত ব্যর্থ হয়েছিল যার ফলে সেক্টর কাণ্ড নামে পরিচিত ঘটনায়  বেশ কয়েকজন বিপ্লবীকে গ্রেপ্তার করা হয়েছিল। এতে বৈদ্যকে তীব্র অভ্যন্তরীণ সমালোচনার মুখে পড়তে দেখা যায় যার পরিণতিতে তার পদত্যাগ ঘটে এবং পুষ্প কমল দাহাল স্থলাভিষিক্ত হয়।

নেপালের গৃহযুদ্ধের শান্তি প্রক্রিয়ার সময় বৈদ্যকে অন্তর্ভুক্ত করা হয়নি কারণ তিনি ভারতীয় কারাগারে বন্দি সময় কাটাচ্ছিলেন। পরে তিনি চুক্তির সময় মাওবাদী প্রতিনিধিদের দ্বারা নেওয়া সিদ্ধান্তের সমালোচনা করেন।

রাজনৈতিক অবস্থান 
২০১৮ সালে একটি সাক্ষাত্কারে, বৈদ্য আদিবাসী জনজাতিদের দ্বারা অত্যধিক মদ খাওয়ার বিষয়ে উদ্বেগ প্রকাশ করেছিলেন। যদিও তিনি সেসময় জোর দিয়েছিলেন যে তার ফোকাস মূলত অর্থনৈতিক সংস্কার, জমির অধিকার এবং পুনর্বন্টন, পণ্যের ন্যায্য মূল্য, ন্যায্য মজুরি এবং ঋণ নিয়ন্ত্রণের উপর কেন্দ্রীভূত। তিনি নেপালের সাম্যাবাদী দলগুলোর মধ্যে রাজনৈতিক উপদলাদলির প্রতি অসম্মতি প্রকাশ করেন এবং ঐক্য দেখতে চান।

তথ্যসূত্র

জীবিত ব্যক্তি
নেপালি নাস্তিক
নেপালি মাওবাদী
জন্মের সাল অজানা
মাওবাদী তাত্ত্বিক
নেপালের কমিউনিস্ট পার্টির (মাওবাদী-কেন্দ্র) রাজনীতিবিদ
নেপালের ১ম সংবিধান সভার সদস্য
নেপালি যুদ্ধবন্দি
ঈশ্বর পোখরেল

ঈশ্বর পোখরেল (, , ) হচ্ছেন নেপালের নেপাল কমিউনিস্ট পার্টি (একীকৃত মার্ক্সবাদী-লেনিনবাদী) পার্টির বর্তমানজ্যেষ্ঠ সহসভাপতি। পোখরেল নেপালের উপপ্রধানমন্ত্রী হিসেবেও দায়িত্ব পালন করেছেন। তিনি দ্বিতীয় অলি মন্ত্রিসভায় প্রতিরক্ষামন্ত্রীও ছিলেন।

ঈশ্বর পোখরেল পূর্বে পার্টির সাবেক সাধারণ সম্পাদক ছিলেন।

জন্ম এবং কর্মজীবন 
ঈশ্বর পোখরেল ৪ ফেব্রুয়ারি ১৯৫৪ সালে জন্মগ্রহণ করেন এবং তিনি বর্তমানে নেপালি কমিউনিস্ট পার্টির সচিবালয়ের সদস্য হিসেবে কাজ করছেন। ২০১৮ সালে এই পার্টি গঠনের পর থেকেই নেপালি এই রাজনীতিবিদ একই দায়িত্ব পালন করছেন। তিনি নেপালি কমিউনিস্ট পার্টির প্রাক্তন সাধারণ সম্পাদক এবং এই পার্টির পূর্বসূরি সিপিএন-ইউএমএলের সাধারণ সম্পাদক হিসাবেও দায়িত্ব পালন করেন। তিনি নেপালের কমিউনিস্ট পার্টির কেন্দ্রীয় কমিটির প্রতিষ্ঠাতা সদস্য এবং সিপিএন-ইউএমএল কেন্দ্রীয় কমিটির প্রতিষ্ঠাতা সদস্যও ছিলেন।

তথ্যসূত্র

বহিঃসংযোগ 
 

জীবিত ব্যক্তি
১৯৫৪-এ জন্ম
নেপালি রাজনীতিবিদ
নেপালি সাম্যবাদী
নেপাল কমিউনিস্ট পার্টি (একীকৃত মার্ক্সবাদী-লেনিনবাদী) এর রাজনীতিবিদ
নেপালের উপ প্রধানমন্ত্রী
ওখলঢুঙ্গা জেলার ব্যক্তি
নেপালের মন্ত্রী
নেপাল কমিউনিস্ট পার্টি (নেকপা) এর রাজনীতিবিদ
নেপালের পররাষ্ট্রমন্ত্রী
প্রতিনিধি সভার (নেপাল) সদস্য ২০১৭–২০২২